EkBass/fiwiki-20250220-pages-articles huggingface dataset:
Heide Rühle

Heide Rühle (s. 5. marraskuuta 1948 Heilbronn, Saksa) on saksalainen poliitikko. Hän on ollut Euroopan parlamentissa Saksan vihreiden (Liittouma 90/Vihreät) edustajana vuodesta 1999. Hän on jäsenenä Sisämarkkina- ja kuluttajansuojavaliokunnassa ja Talous- ja raha-asioiden valiokunnassa. Rühle on opiskellut psykologiaa Tübingenissä. Hän on toiminut Vihreiden ja Liittouma 90/Vihreät -puolueen puoluehallituksen poliittisena sihteerinä 1991–1998. == Lähteet == == Aiheesta muualla == * Heide Rühlen kotisivut * Heide Rühle Euroopan parlamentin sivuilla Luokka:Saksalaiset vihreät poliitikot Luokka:Saksalaiset europarlamentaarikot Luokka:Vuonna 1948 syntyneet Luokka:Elävät henkilöt
Alesha Dixon

Alesha Anjanette Dixon (s. 7. lokakuuta 1978 Welwyn Garden City) on brittiläinen laulaja, sanoittaja, malli sekä televisioesiintyjä. Hänen musiikkityyliinsä kuuluvat pop, r&b; ja jazz. Alesha Dixonin kappale ”The Boy Does Nothing” nousi kotimaansa singlelistalla viidenneksi. Se pärjäsi myös Suomen singlelistoilla menestyksekkäästi vuoden 2008 loppupuolella. Mis-Teeq -yhtyeessä julkisuuteen noussut Dixon on voittanut vuonna 2007 Tanssii tähtien kanssa -ohjelman britannialaisen version Matt Di Angelon parina. Alesha Dixon kävi Suomessa 21. helmikuuta 2009 Huuma-ohjelmassa esittämässä hittinsä The Boy Does Nothing. Dixon toimii tuomarina Britain's Got Talent-ohjelmassa vuodesta 2012 lähtien. Vuonna 2015 Dixon julkaisi singlen ”The Way We Are”. Hän juontaa vuoden 2023 Eurovision laulukilpailun yhdessä Hannah Waddinghamin, Julia Saninan ja Graham Nortonin kanssa. == Diskografia == === Albumit === * Fired Up (2006) * The Alesha Show (2008) * The Entertainer (2010) === Singlet === * Lipstick (2006) * Knockdown (2006) * The Boy Does Nothing (2008) * Breathe Slow (2009) * Let's Get Excited (2009) * To Love Again (2009) * Drummer Boy (2010) * Radio (2010) * Every Little Part of Me (2011) * The Way We Are (2015) === Musiikkivideot === * Lipstick * Knockdown * The Boy Does Nothing * Breathe Slow * Let's Get Excited * To Love Again * Drummer Boy == Lähteet == == Aiheesta muualla == *Alesha Dixonin kotisivut *Alesha Dixon IMDb:ssä Luokka:Brittiläiset laulajat Luokka:Brittiläiset mallit Luokka:Brittiläiset sanoittajat Luokka:Vuonna 1978 syntyneet Luokka:Elävät henkilöt
Helga Trüpel

Helga Trüpel (s. 21. heinäkuuta 1958 Moers, Länsi-Saksa) on saksalainen poliitikko. Hän on Liittouma 90/Vihreät -puolueen edustajana Euroopan parlamentissa. Hän on kulttuuri- ja koulutusvaliokunnan varapuheenjohtaja ja budjettivaliokunnan jäsen. Europarlamentissa hän kuuluu Vihreät / Euroopan vapaa allianssi -ryhmään. Trüpel toimi Bremenin osavaltion kulttuurista ja ulkomaalaisten kotouttamisesta vastaavana senaatin jäsenenä 1991–1995 ja Bremenin maapäivien varapuhemiehenä 2003–2004. Hän on valmistunut filosofian tohtoriksi Bremenin yliopistosta 1988. == Lähteet == == Aiheesta muualla == * Helga Trüpelin kotisivut Luokka:Saksalaiset vihreät poliitikot Luokka:Saksalaiset europarlamentaarikot Luokka:Vuonna 1958 syntyneet Luokka:Elävät henkilöt
S/S Urania

Suomen Höyrylaiva Osakeyhtiöllä oli kaksi S/S Urania -nimistä matkustaja- alusta, jotka molemmat menettettiin niiden upottua. == Vanhempi S/S Urania == Tämä matkustajahöyrylaiva liikennöi vuodesta 1891 pääasiassa Suomi – Kööpenhamina – Hull-linjalla, ja se upposi 3. helmikuuta 1913 Kattegatissa Kullenin luoteispuolella törmättyään sumussa yhteen norjalaisen S/S Fancy -laivan kanssa. Urania oli tällöin matkalla Hullista kohti Kööpenhaminaa. Uranian matkustajat ja miehistö saatiin pelastettua pahoja vaurioita saaneeseen S/S Fancyyn, joka vei heidät Tanskan Elsinoreen. Urania oli rakennettu vuonna 1891 Wigham Richardson & Co:n telakalla Newcastlessa. Laivan pituus oli 68,6 metriä, leveys 10,11 metriä, nopeus 12 solmua ja vetoisuus 1 136 bruttorekisteritonnia. Kolmisylinterisen trippelihöyrykoneen teho oli 1 600 hevosvoimaa. Laivassa oli 22 I luokan, 34 II luokan ja 186 III luokan matkustajapaikkaa. == Uudempi S/S Urania == Tämä alus ostettiin Kattegatissa uponneen S/S Uranian tilalle. Se kunnostettiin Earle's Shipbuilding & Engineering Co. Ltd:n telakalla Hullissa ja asetettiin liikenteeseen joulukuussa 1913 Suomi – Kööpenhamina – Hull-linjalle. Ensimmäisen maailmansodan puhjettua laiva jäi Hullin satamaan, ja se vuokrattiin vuonna 1915 Venäjän laivaston käyttöön. S/S Urania törmäsi miinaan ja upposi Kuolan niemimaan pohjoisrannikolla lähellä Kap Gorodetskiä 12. heinäkuuta 1915. Laiva oli tällöin matkalla Liverpoolista Arkangeliin. Alus upposi minuutissa, mutta miehistö onnistui pelastautumaan. Uudempi S/S Urania oli rakennettu vuonna 1897 Sunderland Shipbuilding Co.:n telakalla Sunderlandissa. Se liikennöi ennen Suomeen ostoa S/S Russie -nimisenä Marseillessa toimineen Societé Generale des Transports Maritimes à Vapeur -varustamon omistuksessa. == Lähteet == * Suomen Höyrylaiva Oy:n siirtolaislaivat: S/S Urania (vanhempi) * Suomen Höyrylaiva Oy:n siirtolaislaivat: S/S Urania (uudempi) Urania Urania Luokka:Effoa
AU Microscopii

AU Microscopii (AU MIc) on punainen kääpiö noin 32 valovuoden päässä Maasta. Tähdeltä on löydetty pölykiekko, joka vastaa Aurinkokunnan Kuiperin vyöhykettä. AU Microscopiin ikä on vain noin 12 miljoonaa vuotta, eli se on tähdeksi nuori. Tähden valovoima on 0,029 aurinkoa, mutta sen säteilyntuotto on, mukaan lukien infrapuna, noin 0,1 Aurinkoa. Tähden ikä on 8–20 miljoonaa vuotta, keskimääräinen arvio on 12 miljoonaa vuotta. Tähti on BY Draconis -muuttuja ja nopea pyörijä. AU Microscopii on flare-tähti, eli se leimahtelee. AU Microscopiin pölykiekko ulottuu ainakin 35:stä yli 100 AU:n päähän. Kiekossa on harva tai tyhjä alue noin 1–17 AU:n sisäpuolella. Optisella alueella ei pölyä näy 12 AU:n sisällä ja IR-alueesta pöly puuttuu 17 AU:n sisältä. Aukon koko riippuu käytetystä mittausaallonpituudesta. ==Lähteet== Luokka:M-spektriluokan pääsarjan tähdet Luokka:Tähdet, joilla on pölykiekko
Marcel Rodman

Marcel Rodman (s. 25. syyskuuta 1981 Rodine, Jugoslavia) on slovenialainen entinenjääkiekkoilija. Rodman oli pelipaikaltaan hyökkääjä. Hän on pelannut muun muassa OHL- ja DEL-liigoissa sekä Itävallan pääsarjassa. Boston Bruins varasi Rodmanin vuoden 2001 varaustilaisuudessa yhdeksännellä varauskierroksella numerolla 282. Kaudeksi 2012–2013 hän siirtyi Saksan kakkossarjan SC Bietigheimiin. Rodman on pelannut myös Slovenian maajoukkueessa. Myös Rodmanin veli David Rodman on jääkiekkoilija. == Lähteet == Luokka:Slovenialaiset jääkiekkoilijat Luokka:Boston Bruinsin varaamat pelaajat Luokka:Vuonna 1981 syntyneet Luokka:Elävät henkilöt
X (DVD)

__NOTOC__ X on Nicolen musiikki-DVD, joka julkaistiin vuonna 2009. Sen pääpainona on yhtyeen 10-vuotisen uran juhlakeikkataltiointi, joka kuvattiin Seinäjoen Rytmikorjaamolla syksyllä 2007. DVD debytoi suomen virallisem DVD- listan ensimmäisellä sijalla. == Sisältö == === Rytmikorjaamo 2007 === # Syvyys # Verijäljet # Vallan näyttämö # Ajaton # Lahja # Atopia # Sairas maailma # Suunta # Kaaos # Pysähdy # Sanasta sanaan # Suljetut ajatukset # Piirteiden suojasta # Kyynelmaa # Lähde sydän devootio # Tuhottu viha # Valta # 8442 === Muu materiaali === * 8442 -musiikkivideo * Kiertuedokumentti * Extrat == Kokoonpano == * Ilkka Laitala – laulu, kitara * Olli Ketola – kitara, laulu * Ville Sahakangas – rummut * Sami Katajanmäki – basso === Vierailevat muusikot === * Jorma Korhonen – laulu * Iiro Rantanen – basso * Jussi Jokipii – basso * Keijo Niinimaa – laulu == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * X discogs.com -sivustolla * Luokka:Nicolen DVD:t Luokka:Vuoden 2009 konserttitallenteet Luokka:Konserttielokuvat
Palopituuskoneisto

Palopituuskoneisto on etupäässä ilmatorjuntatykeissä käytetty ajoituslaitteisto. Palopituuskoneisto on kellopohjainen. Siihen liittyy valmiiksi laskettu taulukko, josta katsotaan haluttua ammuksen räjähdyskorkeutta vastaava ajoitus. Sen jälkeen ajoitus säädetään kojeistoon liittyvästä kellotaulusta ja tykki ladataan aikakranaatilla, jossa on oma kellotoiminen aikasytyttimensä. Kun tykki laukaistaan, aikasytytin käynnistyy ja räjäyttää kranaatin säädetyllä korkeudella. Menetelmä oli hyvin tehokas muun muassa Helsingin suurpommituksia torjuttaessa alkuvuodesta 1944. Sittemmin palopituuskoneistot syrjäytyivät vähin erin tutkasytyttimien kehittyessä. Aikasytytintä käytetään nykyisin vain valokranaateissa. == Lähteet == * Aake Pesonen: Tuli-iskuja taivaalle, s. 112–121. Kirjayhtymä, 1982. ISBN 951-26-2318-8. * Luokka:Ilmatorjunta Luokka:Tykit
Opsonisaatio

Opsonisaatio on prosessi, jossa elimistöön päässeen mikrobin tai muun vierasaineen pintaan tarttuu siihen erikoistunut vasta-ainemolekyyli eli opsoniini, jonka avulla syöjäsolut eli fagosyytit tunnistavat ja tuhoavat ne. Vasta-aineet vaikuttavat monin tavoin elimistön immuunipuolustuksessa. Ne voivat auttaa fagosytoosia tarttumalla bakteerin pintaan eli opsonisoimalla bakteerin. Bakteeri, jolla on pinnassaan fagosytoosia estävä kapselirakenne, joutuu fagosytoitavaksi, kun kapselivasta-aineet opsonisoivat sen. Opsonisaatio on siis tärkeä fagosytoivien solujen toimintaa tehostava mekanismi ja samalla tärkeä vasta-aineiden toimintamekanismi. ==Katso myös== * Komplementti Luokka:Immuunijärjestelmä
Eräjärven vaakuna

Eräjärven kunnanvaakuna on saanut aiheensa kunnan nimestä. Eräjärven nimi viittaa muinaisiin eränkävijöihin, ja vaakunassa esiintyvä puiset ongenkoukut olivat näiden kalastuksessa käyttämiä alkukantaisia työkaluja. Vaakunan on suunnitellut Gustaf von Numers, ja se vahvistettiin käyttöön 10. huhtikuuta 1962. Vaakunan selitys on ”punaisessa kentässä kolme hopeista, puusta tehtyä ongenkoukkua vieretysten”. Vaakuna muuttui epäviralliseksi kotiseutuvaakunaksi vuonna 1973 Eräjärven yhdistyttyä Oriveden kuntaan. == Lähteet == * Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Luokka:Eräjärvi
Kantojärvi

Kantojärvi on kylä Tornion kaupungissa. Se sijaitsee Torniosta Arpelaan menevän seututie 927:n varrella. Kantojärven asutus sai alkunsa samoihin aikoihin kuin Arpelan asutus, omana kylänä Kantojärvi mainitaan 1845. Kylässä sijaitseva järvi kuivatettiin 1855 heinämaaksi niin, että paikalla oli parhaimmillaan 64:n ladon latomeri. Järvenpohjapellot muuttuivat hiljalleen kuitenkin märäksi turvemaaksi, eikä sitä voitu enää viljellä. Kyläläisten yhteisen ponnistuksen tuloksena Kantojärvi on 1900-luvun lopulla kunnostettu ja muutettu takaisin järveksi. Kunnostettu järvi on ylpeyden aihe kyläläisille, lisäksi se mahdollistaa monenlaista virkistys- ja harrastustoimintaa. Järvellä pidetään vuosittain pilkkikilpailut, joista saatava tuotto käytetään kylätoiminnan hyväksi. Kantojärven kyläyhdistyksen toiminta on aktiivista, toimitiloiksi hankittiin vanha kyläkoulu. Kantojärvellä on yhteistä tanssilavatoimintaa Yliliakan kanssa. Kylä on hankkinut myös suurtelttoja vuokratakseen niitä eri tilaisuuksiin. Karungin kanssa toteutetaan yhteistä vaellus-hiihtoreittiä, jonka on määrä valmistua 2007. Kantojärvellä on kolme maatilaa ja yksi lammastila. Lisäksi kylällä on parturi. (2006) Toukokuussa 2018 kuuluisa kyyttökasvattaja Ilmari Majuri osti vanhan maatilan kylältä. Majuri kasvattaa tilallaan itäsuomenkarjan lisäksi suomenhevosia, maatiaiskanoja sekä venäjänvinttikoiria. Hän hoitaa tilan työt perinteisin menetelmin pääasiallisesti hevosvetoisilla työkoneilla. ==Tilastoja== Kantojärven tilastoalueella on 168 asukasta. Vuoteen 2004 verrattuna väestö lisääntyi kahdeksalla hengellä. Vertailtaessa ikäryhmiä suurin ikäryhmä on 0-14-vuotiaat, mutta melkein yhtä paljon on 35-44-vuotiaita. Suhteellisesti Kantojärvessä onkin enemmän tähän alle 45-vuotiaiden ryhmään kuuluvia kuin Torniossa yleensä. Esimerkiksi viereisessä Arpelan kylässä 45 täyttäneiden ikäluokka on mainittua nuorempaa ikäluokkaa huomattavasti suurempi. 25-34-vuotiaiden ryhmä on Kantojärvessäkin pienin. (2005) Lapsiperheistä eniten on sellaisia, joilla on kaksi alle 18-vuotiasta lasta (9). Kantojärvessä muita yrittäjiä kuin maatalousyrittäjiä on suhteellisen vähän (2,9 % työvoimasta), mutta maatalousyrittäjiä suhteellisen paljon (11,8 %). 1950-, 1980- ja 1990-luvut olivat Kantojärvellä vilkasta rakentamisen aikaa. Suurin osa nykyisin käytössä olevista pientaloista rakennettiin mainittuina vuosikymmeninä. (2004) == Lähteet == ==Aiheesta muualla== * Kylän kotisivut Luokka:Alatornion kylät Luokka:Vuoden lappilaiset kylät
Jepuan vaakuna

Jepuan kunnanvaakuna on saanut aiheensa kunnan historiasta. Jepua on vanha hevospitäjä, ja vaakunan länget viittaavat alueen maatalouteen ennen sen koneistumisen aikaa. Vaakunan on suunnitellut Gustaf von Numers, ja se vahvistettiin käyttöön 28. joulukuuta 1965. Vaakunan selitys on ”punaisessa kentässä kultaiset länget”. Vaakuna muuttui epäviralliseksi kotiseutuvaakunaksi vuonna 1975 Jepuan liityttyä Uudenkaarlepyyn kaupunkiin. == Lähteet == * Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Luokka:Jepua
Laukkamakkara

Laukkamakkara on makkaran näköinen suoleen tehty elintarvike, joka muistuttaa perunamakkaraa. Se sisältää ryynejä tai perunaa, sianlihaa ja sipulia. Laukkamakkara kuuluu länsisuomalaiseen, länsiuusmaalaiseen ja etelähämäläiseen ruokaperinteeseen. Se valmistettiin entisaikoina teurastuspäivänä jauhetusta sianlihasta tai naudanlihasta ja usein myös sisäelimistä siansuoleen. Sekaan laitettiin esimerkiksi ohrasuurimoita tai raakaa perunaa ja mausteita. Laukka tarkoittaa suolavettä (), jossa laukkamakkarat oli ennen tapana säilyttää. Ennen ne suolattiin raakoina kerroksittain puuastiaan, jossa ne säilyivät sadonkorjuun päätyttyä suoritetusta teurastuksesta loka-marraskuun tienoilta kevättalveen. Laukkamakkaraa käytettiin arkiruokana ja sillä oli tärkeä merkitys kallisarvoista lihaa korvaavana ruoka-aineksena. Nykyään laukkamakkara myydään tuoreena. == Lähteet == ==Aiheesta muualla== *Raholan syötäviä sanoja: laukkamakkara Luokka:Makkarat Luokka:Suomalainen keittiö
Savio Nsereko

Savio Nsereko (s. 27. heinäkuuta 1989 Kampala, Uganda) on ugandalaissyntyinen saksalaisjalkapalloilija, pelipaikaltaan hyökkääjä. Hän on edustanut eri seuroja useissa eri maissa vuonna 2006 alkaneella ammattilaisurallaan. Savio pelasi tammikuuhun 2009 saakka Italian Serie B:n Bresciassa, josta hän siirtyi 8,5 miljoonan euron kaupalla englantilaisseura West Ham Unitediin. Hän pelasi Englannin Valioliigassa kymmenen ottelua. Italian Serie A:ssa hän pelasi kaksi ottelua kaudella 2009–2010 Bolognan joukkueessa ollessaan lainalla Fiorentinasta. Sittemmin hän on pelannut Saksassa, Bulgariassa, Romaniassa, Kazakstanissa ja Liettuassa. Savio on pelannut Saksan alle 16-, alle 19-. ja alle 20-vuotiaiden maajoukkueissa. == Lähteet == Luokka:Saksalaiset jalkapalloilijat Luokka:Vuonna 1989 syntyneet Luokka:Elävät henkilöt
Lastheneia Mantineialainen

Lastheneia Mantineialainen (, 300-luvun eaa. alku) oli antiikin kreikkalainen filosofi. Hän oli yksi kahdesta Platonin nimeltä tunnetusta naispuolisesta oppilaasta Akatemiassa, Aksiothea Fleiuslaisen ohella. Lastheneia oli kotoisin Mantineiasta, Arkadiasta Peloponnesoksen niemimaalta. Diogenes Laertios kertoo hänen opiskelleen Akatemiassa mieheksi pukeutuneena.Diogenes Laertios (DL): Merkittävien filosofien elämät ja opit III.46. Platonin kuoltua hän jatkoi opiskelua tämän seuraajan Speusippoksen oppilaana.DL IV.2. Hänen kerrotaan olleen Speusippoksen rakastajatar.Athenaios: VII.279, XII.546. Iamblikhos kuitenkin kertoo Lastheneian olleen Pythagoraan oppilas.Iamblikhos: Vit. Pyth. 36. Oksyrhynkhoksesta löydetty papyruskatkelma mainitsee naisen, joka opiskeli Platonin, Speusippoksen ja Menedemoksen oppilaana, ja joka oli ”nuorena ihastuttava ja täynnä teeskentelemätöntä suloutta”. Naisen nimi ei ole säilynyt, mutta kyseessä on todennäköisesti Lastheneia tai Aksiothea. == Lähteet == == Aiheesta muualla == * Lindemann, Kate (toim.): Lasthenia of Mantinea Women Philosophers Luokka:Akatemialaiset
Varjottomat

Varjottomat on turkkilaisen kirjailijan Hasan Ali Toptaşin romaani. Alkuteos Gölgesizler ilmestyi vuonna 1995, ja se oli Toptaşin läpimurtoteos. Tuula Kojon suomennos julkaistiin vuonna 2008 Otavan kustantamana. Romaani on hyvin sadunomainen mutta realistisesti esitetty kertomus vuoristokylästä, josta kylänvanhin sanoo, että se "on kauempana Jumalasta ja valtiosta kuin yksikään toinen kylä". Tarinan keskeinen hahmo on musta hevonen, joka "juoksi kuin raivopää läähättäen ja hirnuen aivan uskomattomalla äänellä".Kaisa Neimala, Satujen yhteinen uni. Suomen kuvalehti 5/2009, 30.1.2009, s. 63 Tarinassa turkkilaisessa maalaiskylästä katoaa asukkaita. Kylänvanhin yrittää selvittää katoamistapauksia. Yksi kuitenkin katoaa lähtemättä mihinkään, muuttumalla saavuttamattomaksi ja olemattomaksi. Tarinassa on aineksia itämaisesta satuperinteestä, ja sen avulla kirjoittaja luo surrealistisen maailman turkkilaiseen kylään. Absurdi tarina pysyy koossa tarinan taitavalla kuljettamisella, sanavalinnoilla ja siihen kudotuilla elämänviisauksilla., vaikka yltyy välillä painajaismaiseksi kauhutarinaksi. Jos lukija hyväksyy sen, että mikään ei ole niin varmaa kuin epävarma, tarina vie hänet mukanaan. Turkkilaisen kirjallisuuden keskeinen teema, kysymys ”Kuka minä olen, kuulunko itään vai länteen”, sisältyy myös VarjottomiinPäivi Jämiä: Varjottomat. Maailmankirjat 12.11.2008. Toptaşin heittäytymistä vaativan teoksen satumaailmaan eivät pääse sisään kaikki kriitikotkaan, vaan osa kokee, että teos "kohoaa ilmaan ja lopulta häviää raskaaseen, ahdistavaan unenomaisuuteensa"Pentti Orhanen: Varjottomat. Ilkka 11.10.2008. Toptaşia on sokkeloissa tarinaa kuljettavana kirjoittajana verrattu Borgesiin ja Kafkaan. Hänen tekstiään ei saa pitää pelkkänä allegoriana vaan se sisältää paljon enemmän. Joku kriitikko kuitenkin nostaa teoksen yhteydessä esiin Turkin köyhyyden ja kansantalouden epätasainen jakautuneisuuden. Ansio ja kiitos kohdistuvat myös kirjan kääntäjälle Tuula Kojolle, joka kääntää suoraan turkista ilman välikieltä ja on ansioitunut myös Orhan Pamukin kääntäjänä. Teos on Turkissa saanut palkintoja.Varjottomat, Suurikuu Vuonna 2009 ensi- iltansa sai Ümit Ünalin ohjaama kirjaan perustuva elokuva Gölgesizler. Kirjan suomennos on julkaistu EU:n kulttuuriohjelman tuella.EU:n Kulttuuri-ohjelman tuella suomennettuja uutuuskirjoja. == Lähteet == == Aiheesta muualla == * Suna-Marija Önder: Romaani tavoittaa olemattomuutta. Kiiltomato.net, 2.3.2009. Luokka:Vuoden 1995 kirjat Luokka:Turkkilaiset kirjat
Miya Tachibana

Miya Tachibana (, s. 12. joulukuuta 1974 Ōtsu) on japanilainen taitouimari, maailmanmestari ja viisinkertainen olympiamitalisti. Olympiamitaleista kaksi on tullut pariuinnista ja kolme joukkueohjelmasta. Parikilpailussa Tachibanan parina on uinut Miho Takeda. Tachibana ja Takeda voittivat parikilpailun MM- kultaa Fukuokan kotikisoissa 2001. Tachibana on myös nelinkertainen Aasian kisojen kultamitalisti: vuosien 1998 ja 2002 kisoissa hän voitti sekä yksilö- että parikilpailun. Tachibana aloitti taitouinnin harrastamisen alakoulun neljännellä luokalla. Kesällä 2008 hän toimi Yhdysvaltain parhaimpiin kuuluvan Santa Clara Aquamaids -taitouintiryhmän valmentajana Santa Clarassa, Kaliforniassa. ==Lähteet== *Profiili Ateenan olympialaisista 2004 *Profiili www.databaseolympics.com Luokka:Japanilaiset taitouimarit Luokka:Japanilaiset olympiamitalistit Luokka:Vuonna 1974 syntyneet Luokka:Elävät henkilöt
Gagarin Cup

Gagarin Cup () on palkintopokaali, joka annetaan KHL-jääkiekkoliigan voittaneelle joukkueelle. Palkinto jaettiin ensi kerran kauden 2008–2009 pudotuspelien päätteeksi. Palkinto on saanut nimensä venäläisen kosmonautin Juri Gagarinin mukaan.Maury Brown: Continental Hockey League to Launch with 24 Teams in September Viitattu 2.2.2009 Gagarin oli ensimmäinen ihminen avaruudessa. Palkinnon nimeämiseen Gagarin Cupiksi on oletettavasti vaikuttanut se, että avauskauden viimeinen mahdollinen finaaliottelu olisi pelattu 12. huhtikuuta, joka on myös Gagarinin avaruuslennon vuosipäivä.Alessandro Seren Rosso:New Kontinental Hockey League takes shape, sets rules Viitattu 2.2.2009 Igor Larionov esitteli Gagarin Cupin ensi kertaa julkisuudessa KHL:n ensimmäisen tähdistöottelun yhteydessä 10. tammikuuta 2009. ==Nimeämishistoriaa== KHL:n komissaarin Aleksandr Medvedevin mukaan Cup nimettiin Gagarinin mukaan, koska venäläiset yhdistävät Gagarinin nimen erityiseen saavutukseen ja mies itse on kuvattu kansakunnan symbolina. Liigan perustajien mielestä Gagarinin läpimurto avaruuslentona toimii metaforana tavoitteelle, jossa KHL suorittaa läpimurron jääkiekossa.Медведев: Кубок Гагарина будет произведением искусства \- Medvedev: Gagarin Cup on taideteos Viitattu 2.2.2009 Toinen vahva nimiehdokas palkinnolle oli neuvostoliittolaisen jääkiekkolegendan Anatoli Tarasovin nimi. Tarasovia pidetään neuvostoliittolaisen jääkiekon isänä, jonka saavutukset ovat poikkeukselliset ja kiistattomat. Myöhemmin päätettiin, että yksi KHL-liigan neljästä divisioonasta nimetään hänen mukaansa. ==Mestarit== === Vuosittain === Vuosi Voittaja Valmentaja Loppuotteluvastustaja Valmentaja Otteluvoitot 2009 Ak Bars Kazan Zinetula Biljaletdinov Lokomotiv Jaroslavl Kari Heikkilä 4–3 2010 Ak Bars Kazan Zinetula Biljaletdinov HK MVD Oļegs Znaroks 4–3 2011 Salavat Julajev Ufa Vjatšeslav Bykov HK Atlant Miloš Říha 4–1 2012 OHK Dinamo Moskova Oļegs Znaroks Avangard Omsk Raimo Summanen 4–3 2013 OHK Dinamo Moskova Oļegs Znaroks Traktor Tšeljabinsk Valeri Belousov 4–2 2014 Metallurg Magnitogorsk Mike Keenan Lev Praha Kari Jalonen 4–3 2015 SKA Pietari Vjatšeslav Bykov Ak Bars Kazan Zinetula Biljaletdinov 4–1 2016 Metallurg Magnitogorsk Ilja Vorobjov TsSKA Moskova Dmitri Kvartalnov 4–3 2017 SKA Pietari Oļegs Znaroks Metallurg Magnitogorsk Ilja Vorobjov 4–1 2018 Ak Bars Kazan Zinetula Biljaletdinov TsSKA Moskova Igor Nikitin 4–1 2019 TsSKA Moskova Igor Nikitin Avangard Omsk Bob Hartley 4–0 2020 Liiga keskeytyi koronaviruspandemian vuoksi. 2021 Avangard Omsk Bob Hartley TsSKA Moskova Igor Nikitin 4–2 2022 TsSKA Moskova Sergei Fjodorov Metallurg Magnitogorsk Ilja Vorobjov 4–3 2023 TsSKA Moskova Sergei Fjodorov Ak Bars Kazan Zinetula Biljaletdinov 4–3 === Seuroittain === Seura Mestaruuksia Vuosina Toinen Vuosina TsSKA Moskova 3 2019, 2022, 2023 3 2016, 2018, 2021 Ak Bars Kazan 3 2009, 2010, 2018 2 2015, 2023 Metallurg Magnitogorsk 2 2014, 2016 2 2017, 2022 Dinamo Moskova 2 2012, 2013 SKA Pietari 2 2015, 2017 Avangard Omsk 1 2021 2 2012, 2019 Salavat Julajev Ufa 1 2011 ==Lähteet== Luokka:KHL Luokka:Jääkiekkopalkinnot
Miho Takeda

Miho Takeda (, s. 13. syyskuuta 1976 Kioto) on japanilainen taitouimari, maailmanmestari ja viisinkertainen olympiamitalisti. Olympiamitaleista kaksi on tullut pariuinnista ja kolme joukkueohjelmasta. Pariuinnissa Takedan parina on uinut Miya Tachibana. Aasian kisoista Takeda on voittanut kaksi kultamitalia pariuinnista. Maailmanmestaruuden Takeda ja Tachibana voittivat Fukuokan kotikisoista 2001. ==Lähteet== *Profiili www.databaseolympics.com Luokka:Japanilaiset taitouimarit Luokka:Japanilaiset olympiamitalistit Luokka:Vuonna 1976 syntyneet Luokka:Elävät henkilöt
.es

.es on Espanjan Internet-maakoodi verkkotunnuksia varten. Sitä hallinnoi Network Information Center of Spain. == Toisen tason tunnukset == On olemassa myös joukko toisen tason tunnuksia: *.com.es - avoin kaikille hakijoille (tarkoitettu kaupallisille toimijoille) *.nom.es - avoin kaikille hakijoille (tarkoitettu yksityisille henkilöille) *.org.es - avoin kaikille hakijoille (tarkoitettu ei-kaupallisille järjestöille) *.gob.es - valtion yhteisöille *.edu.es - koulutuslaitoksille == Vaihtoehdot == Marraskuuhun 2005 asti .es- tunnuksen rekisteröinti oli kallista ja hankalaa verrattuna muihin ccTLD:iin. Toisen tason nimen piti olla joko Espanjassa voimassa oleva tavaramerkki, yrityksen tai yhdistyksen tarkka nimi tai ainakin yksityishenkilön sukunimi. Yleiset nimet ja paikannimet eivät olleet kelvollisia. Nimen tuli olla myös vähintään kolme merkkiä, tosin oli joitakin poikkeuksia, kuten hp.es(Hewlett- Packard Espanja) ja pp.es(Kansanpuolue). Vaihtoehtoisesti monet espanjalaiset yhdistykset käyttivät tunnusta .com, .org tai .net. == Käyttö == Vaikka .es on Espanjassa hyvin suosittu, sitä on käytetty tunnusten hakkeroimiseen, kuten geociti.es, nettisivu peilaten Geocities, beach.es myyden rantalomia ja yksityissivusto thejones.es. == Aiheesta muualla == *IANA.es es es sv:Toppdomän#E
Pomponius Bassus

Tiberius tai Flavius Pomponius BassusThe Prosopography of the Later Roman Empire s. 155–156 (200-luku) oli roomalainen senaattori 200-luvulla. Hän oli kotoisin arvostetusta senaattorisuvusta ja oli yksi senaatin vanhimpia ja arvostetuimpia jäseniä 260 ja 270-luvulla. Bassus toimi konsulina vuonna 259 yhdessä Nummius Aemilianus Dexterin kanssa ja samoihin aikoihin hän saattoi olla African provinssin prokonsuli. Myöhemmin hän toimi useissa korkeissa viroissa, muun muassa comes Augustina. Keisari Claudius Gothicuksen aikana Bassus nimitettiin Italian Correctoriksi (corrector totius Italiae). Claudius nimitti hänet myös senaatin johtoon (princeps senatus). Jossakin vaiheessa hän kuului myös pontifices-pappiskollegioon. Vuonna 271 Bassus oli toisen kerran konsulina yhdessä Aurelianuksen kanssa. Samoihin aikoihin hänet nimitettiin myös Rooman kaupunginprefektiksi (praefectus urbi), missä hän ei kuitenkaan toiminut täyttä kautta.Watson s. 164, 263 Bassuksen vaimo oli eräs Pomponia Cratidia. == Lähteet == * * === Viitteet === Luokka:Roomalaiset poliitikot
Aksiothea Fleiuslainen

Aksiothea Fleiuslainen (300-luvun alku eaa.) oli antiikin kreikkalainen filosofi. Hän oli yksi kahdesta Platonin nimeltä tunnetusta naispuolisesta oppilaasta Akatemiassa, Lastheneia Mantineialaisen ohella. Aksiothea oli kotoisin Fleiuksesta, Peloponnesoksella sijainneesta kaupungista joka oli Spartan vallan alla. Themistios kertoo Aksiothean lukeneen Platonin Valtion ja matkustaneen sen jälkeen Ateenaan tämän oppilaaksi.Themistios: Orations, 23. 295C. Diogenes Laertios kertoo hänen opiskelleen Akatemiassa mieheksi pukeutuneena.Diogenes Laertios (DL): Merkittävien filosofien elämät ja opit III.46. Platonin kuoltua Aksiothea jatkoi tämän seuraajan Speusippoksen oppilaana.DL IV.2. Oksyrhynkhoksesta löydetty papyruskatkelma mainitsee naisen, joka opiskeli Platonin, Speusippoksen ja Menedemoksen oppilaana, ja joka oli ”nuorena ihastuttava ja täynnä teeskentelemätöntä suloutta”. Naisen nimi ei ole säilynyt, mutta kyseessä on todennäköisesti Aksiothea tai Lastheneia. == Lähteet == == Aiheesta muualla == * Lindemann, Kate (toim.): Axiothea of Philesia Women Philosophers Luokka:Akatemialaiset Luokka:Ennen ajanlaskun alkua syntyneet Luokka:Ennen ajanlaskun alkua kuolleet
HD 107146

HD 107146 on 88 valovuoden päässä sijaitseva tähti, jolla on pölykiekko.Spitzer and Hubble Capture Evolving Planetary Systems Viitattu 7.2.2013. ==Lähteet== ==Aiheesta muualla== * A Resolved Debris Disk Around the G2 V star HD 107146 (PDF) Luokka:Keltaiset kääpiöt Luokka:Tähdet, joilla on pölykiekko
Flavius Antiochianus

Flavius Antiochianus (200-luku) oli roomalainen poliitikko. Keisari Claudius Gothicus nimitti hänet Rooman kaupunginprefektiksi (praefectus urbi), missä hän toimi vuosina 269–270. Antiochianus toimi konsulina vuonna 270 yhdessä Virius Orfituksen kanssa. Vuonna 272 hän toimi taas kaupunginprefektinä, mikä oli hyvin ainutlaatuinen kunnia. Antiochianuksen vaimo oli eräs Pomponia Ummidia, joka kuului luultavasti arvostettuun Ummidius Quadratiuksen sukuun.Watson s. 164 == Lähteet == * === Viitteet === Luokka:Roomalaiset poliitikot Luokka:200-luvulla syntyneet Luokka:Kuolinvuosi tuntematon
Neljä helmeä

Neljä helmeä () on yhdysvaltalainen episodielokuva vuodelta 1952, jonka kaikki viisi episodia perustuvat O. Henryn novelleihin. == Viisi tarinaa == === 1. The Cop and the Anthem === Ohjasi Henry Koster, käsikirjoitti Lamar Trotti, näyttelijät Charles Laughton, Marilyn Monroe ja David Wayne. === 2. The Clarion Call === Ohjasi Henry Hathaway, käsikirjoitti Richard L. Breen, näyttelijät Dale Robertson ja Richard Widmark. === 3. The Last Leaf === Ohjasi Jean Negulesco, käsikirjoitti Ivan Goff ja Ben Roberts, näyttelijät Anne Baxter, Jean Peters ja Gregory Ratoff. === 4. The Ransom of Red Chief === Ohjasi Howard Hawks, käsikirjoitti Ben Hecht, Nunnally Johnson ja Charles Lederer, näyttelijät Fred Allen, Oscar Levant ja Lee Aaker. === 5. The Gift of the Magi === Ohjasi Henry King, käsikirjoitti Walter Bullock, näyttelijät Jeanne Crain ja Farley Granger. ==Rooliluetteloa== * Fred Allen ... Sam 'Slick' Brown * Anne Baxter ... Joanna Goodwin * Jeanne Crain ... Della * Farley Granger ... Jim * Charles Laughton ... Soapy * Oscar Levant ... Bill Peoria * Marilyn Monroe ... kadulla kävelijä * Jean Peters ... Susan Goodwin * Gregory Ratoff ... Behrman * Dale Robertson ... Barney Woods * David Wayne ... Horace * Richard Widmark ... Johnny Kernan ==Aiheesta muualla== * * Luokka:Howard Hawksin ohjaamat elokuvat Luokka:Vuoden 1952 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Novelleihin perustuvat elokuvat Luokka:Henry Kingin ohjaamat elokuvat Luokka:Henry Hathawayn ohjaamat elokuvat Luokka:Jean Negulescon ohjaamat elokuvat Luokka:Henry Kosterin ohjaamat elokuvat Luokka:Episodielokuvat
Leon Kelso

Leon Hugh Kelso (1907 Gretna, Kansas – 9. toukokuuta 1982) oli yhdysvaltalainen lintutieteilijä. Leon Kelso opiskeli Denverin ja Coloradon yliopistoissa ja valmistui 1931. Hän työskenteli Washington D.C.:ssä Bureau of Biological Survey toimistossa valtion virkamiehenä 1930–1937. Hän erikoistui tutkimaan pienten lintujen ja nisäkkäiden mahalaukkujen sisältöä. Maisteritutkinnon hän teki Cornellin yliopistossa pöllöstä (screech owl) vuonna 1938. Tämän jälkeen hän opetti Wyomingin Maastolaboratoriossa. Kelson varsinainen tutkimusala oli lintutiede, mutta hän tutki laajalti myös Kalliovuorten kasvillisuutta. Hän julkaisi yli 900 kirjoitusta, monet venäjäksi. Hän julkaisi sarjan kirjoituksia biologian eri aloilta, Biological Leaflets, yhteensä 107 julkaisua. Linnuista Kelso nimesi costaricanvarpuspöllön (Glaucidium costaricanum). Kelson nimeämien kasvien tieteellisen nimen perässä käytetään nimen jälkeen liittettävää auktorilyhennettä Kelso. == Lähteet == * === Viitteet === Luokka:Yhdysvaltalaiset ornitologit Luokka:Yhdysvaltalaiset kasvitieteilijät Luokka:Vuonna 1907 syntyneet Luokka:Vuonna 1982 kuolleet
Colin McRae Rally 04

Colin McRae Rally 04 on Colin McRae Rally -pelisarjan neljäs osa. Se ilmestyi vuonna 2003 alustoille PlayStation 2, Xbox ja PC. Pelin kansikuvassa on Colin McRaen ajama Citroen. Peli on sarjan ensimmäinen, joka ei sisältänyt virallisia lisenssejä, joten sekä autot että kuljettajat ovat fiktiivisiä. Pelissä on kahdeksan rallimaata, jotka ovat: Australia, Espanja, Japani, Kreikka, Ruotsi, Suomi, UK ja USA. Seuraavissa neljässä maassa on ns. Super Special -erikoiskokeet: Australia, Ruotsi, UK ja USA. Ralliautot ovat lajiteltu luokkiin: 4WD, 2WD, Group B sekä Bonus. Erikoiskokeita on yhteensä 52 kpl. == Aiheesta muualla == * Luokka:Vuoden 2003 videopelit Luokka:PlayStation 2 -pelit Luokka:Xbox-pelit Luokka:Windows-pelit Luokka:Colin McRae Rally -pelit
M2-liekinheitin

M2-liekinheitin (M2-2) on yhdysvaltalainen toisen maailmansodan aikainen liekinheitin, jota käytettiin mm. Iwo Jiman taistelussa. Sen todellinen "polttoaika" oli noin 7 sekuntia ja liekin tehokas kantama noin 33 metriä. Panssarivaunut ja erityisesti panssarivaunuihin asennetut liekinheittimet korvasivat sodan edetessä M2-2:n käyttöä sotilaiden kannalta turvallisempana vaihtoehtona. M2-2:n käyttöönotto tapahtui kesällä 1944 Guamin kampanjassa. M2-2 painoi 19,5 kg tyhjänä, 31 kg täynnä. M2-2:ssa oli kolme säiliötä: kahdessa säiliössä oli polttoaineena yhteensä 15 litraa napalmia, kolmannessa säiliössä oli ajoaineena typpeä. M2-2:ta edeltäviä yhdysvaltalaisia liekinheittimiä olivat M-1 ja sen seuraaja, ensimmäinen napalmia käyttävä liekinheitin M-1-1. M2-2:ssa oli parannettu luotettavuutta ja sytysjärjestelmää M1-1:een verrattuna.http://www.ww2gyrene.org/weapons_flamethrower.htm M2A1-7 oli M2-2:stä kehitetty versio. Sitä käytettiin mm. Vietnamin sodassa. ==Lähteet== Luokka:Polttotaisteluaseet
Pensaskiurut

Pensaskiurut (Mirafra) on kiurujen heimoon kuuluva lintusuku. Sukuun kuuluu 24 lajia. == Pensaskiurujen (Mirafra) sukuun kuuluvia lajeja == *Aasianpensaskiuru Mirafra assamica *Angolankiuru Mirafra angolensis *Burmanpensaskiuru Mirafra microptera *Indokiinanpensaskiuru Mirafra erythrocephala *Intianpensaskiuru Mirafra erythroptera *Jubankiuru Mirafra ashi *Kalaharinkiuru Mirafra passerina *Kapinräikkäkiuru Mirafra apiata *Kultakiuru Mirafra cordofanica *Marsabitinkiuru Mirafra williamsi *Punaniskakiuru Mirafra africana *Punasiipikiuru Mirafra hypermetra *Pärinäkiuru Mirafra rufocinnamomea *Riisisavannikiuru Mirafra javanica *Ruostekiuru Mirafra rufa *Rusoselkäkiuru Mirafra gilletti *Räikkäkiuru Mirafra fasciolata *Sagoninkiuru Mirafra pulpa *Savannikiuru Mirafra cantillans *Sepelkiuru Mirafra collaris *Somaliankiuru Mirafra somalica *Srilankanpensaskiuru Mirafra affinis *Tummapensaskiuru Mirafra albicauda *Valkokurkkukiuru Mirafra cheniana ==Lähteet== ==Aiheesta muualla== *ITIS: Mirafra Luokka:Kiurut
Toivo Jokiniemi

Toivo Matias Gottfrid Jokiniemi (1. syyskuuta 1918 Kokkola – 9. maaliskuuta 1984 Kokkola) oli suomalainen SKDL:ää ja SKP:tä edustanut poliitikko. Jokiniemi toimi kansanedustajana Vaasan läänin vaalipiiristä vuosina 1975–1979 ja hän vaikutti Kokkolan kunnallispolitiikassa. Jokiniemi työskenteli vuodesta 1936 alkaen kivi- ja kirvestyömiehenä. Sotien jälkeen hän toimi "punaisen" Valpon etsivänä.Rentola, Kimmo: Niin kylmää että polttaa, s. 662. Otava 1997. Vuonna 1956 Jokiniemi siirtyi SKDL:n ja SKP:n Kokkolan piirijärjestöjen toimitsijaksi. Hän oli samanaikaisesti molempien puolueiden piirisihteeri. Jokiniemi jätti puoluetyön ryhtyessään Kokkolan seudun säästöpankin konttorinhoitajaksi vuonna 1965. Eduskuntaan Jokiniemi nousi vaaleissa 1975. Hän oli myös presidentin valitsijamies vaaleissa 1978. ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Kokkolan kaupunginvaltuutetut Luokka:Vaasan vaalipiiri Luokka:Vuonna 1918 syntyneet Luokka:Vuonna 1984 kuolleet
George Latimer Bates

George Latimer Bates (21. maaliskuuta 1863 Abingdon, Illinois Yhdysvallat − 31. tammikuuta 1940 Chelmsford Iso-Britannia) oli yhdysvaltalainen luonnontieteilijä. Bates opiskeli Knox Collegessa Galesburgissa ja Chicago Theological Seminaryssa. Vuonna 1895 hän asui Kaakkois-Kamerunissa ja elätti itsensä maata viljelemällä. Matkoillaan hän keräsi luonnonhistoriallista materiaalia ja lähetti niitä British Museumiin Lontooseen. Vuonna 1928 Bates muutti Englantiin, missä hän kirjoitti teoksen Handbook on the Birds of West Africa (1930). Hän opetteli arabiaa ja vieraili Arabian niemimaalla tutkien alueen linnustoa. Hän kirjoitti käsikirjoituksen Birds of Arabia mutta ei saanut sitä julkaistuksi. Richard Meinertzhagen käytti käsikirjoitusta myöhemmin. Bates kirjoitti useita artikkeleita Arabian linnuista The Ibis- lehteen. Bates nimesi useita uusia lintulajeja, muun muassa malinruusupeipon (Lagonosticta virata).ITIS == Lähteet == Luokka:Yhdysvaltalaiset ornitologit Luokka:Vuonna 1863 syntyneet Luokka:Vuonna 1940 kuolleet
Dave Gibbons

Dave Gibbons (s. 1949) on brittiläinen sarjakuvapiirtäjä, joka tunnetaan erityisesti Alan Mooren kanssa tehdystä Vartijat-minisarjasta. Gibbons on piirtänyt DC Comics- ja 2000 AD -kustantamoille useita toimintasarjakuvia. Hän on piirtänyt mm. Vihreä Lyhty, Salama ja Doctor Who-sarjakuvia. Myös Frank Millerin käsikirjoittama ja Gibbonsin piirtämä Give Me Liberty (1990) on tunnettu. Luokka:Brittiläiset sarjakuvantekijät Luokka:Eisner-palkinnon saajat Luokka:Vuonna 1949 syntyneet Luokka:Elävät henkilöt
Jack McCartan

Jack William McCartan (s. 5. elokuuta 1935, Saint Paul, Minnesota, Yhdysvallat) on entinen jääkiekkomaalivahti, joka saavutti kultaa vuoden 1960 talviolympialaisissa. Hän kuuluu United States Hockey Hall of Fameen ja vuodesta 1998 IIHF Hall of Fameen. McCartan opiskeli University of Minnesotassa, josta valmistuttuaan hän meni armeijan palvelukseen. Siellä McCartan liittyi USA:n olympiajoukkueeseen. Hänen huikeat torjuntansa siivittivät joukkueen voittoon Kanadan, Neuvostoliiton ja Tšekkoslovakian nimekkäistä joukkueista ja varmistivat isäntämaalle kultaa Squaw Valleyn kisoissa. Ura National Hockey Leaguessa ei ollut yhtä menestyksekäs. McCartan toimi myöhemmin Vancouver Canucksin kykyjenetsijänä. ==Aiheesta muualla== * Luokka:Yhdysvaltalaiset jääkiekkomaalivahdit Luokka:Yhdysvaltalaiset olympiavoittajat Luokka:Jääkiekon maailmanmestarit Luokka:Vuonna 1935 syntyneet Luokka:Elävät henkilöt
Loftleiðir

Loftleiðir eli Icelandic Airlines Loftleiðir oli yksityinen islantilainen lentoyhtiö, joka toimi vuosina 1944–1973. Vuonna 1973 se yhdistettiin Flugfélag Íslandsin kanssa, ja niistä muodostui Icelandair. ==Historia== Loftleiðirin perustivat 10. maaliskuuta 1944 kolme nuorta islantilaista lentäjää sen jälkeen kun he olivat palanneet koulutuksesta Kanadasta. Ensimmäisinä toimintavuosina yhtiö hoiti vain kotimaanliikennettä Reykjavíkin lentoasemalta. Kansainvälinen lentoliikenne alkoi Islannin itsenäisyyspäivänä 17. kesäkuuta 1947 reitillä Reykjavíkista Kööpenhaminaan Douglas DC-4/C-54 Skymaster-koneella. 1950-luvulla lentoliikenteessä oli tiukka sääntely, ja yhtiö sai lentää matkustajia ja rahtia vain maasta ja maahan, johon se oli rekisteröity. Loftleiðir myi liput eurooppalaisiin kaupunkeihin kahdessa osassa, niin että matka päättyi Islantiin, josta se jatkui edelleen määränpäähän. 1960- ja 1970-luvulla Loftleiðir aloitti halpalennot, joiden lähtöpaikka oli Luxemburg, ja lento kulki Pohjoismaiden ja Islannin kautta Pohjois-Amerikkaan. Lennot olivat suosittuja, mutta yhtiö joutui erimielisyyksiin IATAn kanssa. Kahden islantilaisyhtiön kilpailu oli ankaraa, ja seurauksena oli taloudellisia vaikeuksia. Siksi yhtiöt yhdistettiin 1973, ja syntyi Icelandair. Nimi Flugfélag Íslands tuli jälleen käyttöön 1997 kun Icelandair ja Flugfélag Nordurlands yhdistyivät, ja se oli käytössä yhtiön kotimaantoiminnassa. Vuodesta 2003 alkaen Loftleiðir Icelandic on hoitanut muiden yhtiöiden tilauslentoja, ja se kuuluu Icelandair-ryhmään. ==Laivasto== Icelandic Airlinesin laivasto 1970Flight International 26 March 1970 Lentokone Yhteensä Tilaukset Huomioita Canadair CL-44D 1 0 Canadair CL-44J 4 0 Douglas DC-8 0 2 Yhteensä 5 2 ==Lähteet== ==Aiheesta muualla== *Loftleiðir Luokka:Entiset islantilaiset lentoyhtiöt
Marcellinus (konsuli)

(Aurelius?) Marcellinus (200-luku) oli roomalainen kenraali 200-luvun lopulla. Hän oli yksi keisari Aurelianuksen luotetuimmista miehistä. Hän saattoi olla sama Aurelius Marcellinus, joka toimi duxina (vp dux ducenarius) Veronassa Gallienuksen aikana. Vuonna 272 Aurelianus jätti hänet palmyralaisista saadun voiton jälkeen Palmyraan huolehtimaan paikallisista asioista. Seuraavana vuonna palmyralaiset kuitenkin kapinoivat erään Apsaeuksen johdolla. Tämä pyysi Marcellinusta jättämään Aurelianuksen ja siirtymään palmyralaisten puolelle. Marcellinus kuitenkin viivytteli vastauksessaan, jotta ehtisi varoittamaan Aurelianusta, jonka joukot saapuivat pian ja tukahduttivat kapinan. Aurelianus palkitsi Marcellinuksen tämän uskollisuudesta nimittämällä hänet Mesopotamian prefektiksi ja idän provinssien johtoon (rector Orientis). Marcellinus oli mahdollisesti myös sama mies, joka toimi konsulina vuonna 275 yhdessä Aurelianuksen kanssa.Watson s. 79–80, 167 == Lähteet == * === Viitteet === Luokka:Roomalaiset sotilaat
International Renewable Energy Agency

The International Renewable Energy Agency (IRENA) on kansainvälinen hallitusten muodostama organisaatio, joka pyrkii edistämään uusiutuvaa energiaa maailmassa. IRENA perustettiin 26. tammikuuta 2009. Perustajina oli 75 valtiota.http://irena.org/downloads/Founconf/Signatory_States_20090126.pdf Viisi kuukautta perustamisen jälkeen IRENAn jäsenvaltioiden määrä oli kasvanut jo 136:een. Viraston toiminta käynnistyy vähitellen vuoteen 2010 mennessä. Vuoden 2009 budjetti on 25 miljoonaa euroa.International Renewable Energy Agency launches todayBreakthrough: IRENA is to be founded in early 2009 Time for an International Renewable Energy Agency? IRENAn idean takana on Eurosolarin pääjohtaja ja europarlamentin jäsen Hermann Scheer, joka on ajanut projektia eteenpäin jo 1990-luvulta lähtien. == Lähteet == Luokka:Kansainväliset järjestöt
Brasilian vaakuna

Brasilian vaakuna () on Brasilian liittotasavallan kansallistunnus lipun, sinetin ja hymnin ohella. Se suunniteltiin 19. marraskuuta 1889, neljä päivää sen jälkeen kun Brasiliasta tuli tasavalta. Vaakunan muoto on punaisella rajattu pentagrammi, jonka sakarat ovat viherkeltaisia. Kuvio symboloi liittovaltion yhtenäisyyttä. Pentagrammin keskellä on sininen ympyrä, johon on kuvattu Etelän risti -tähtikuvio, jota ympäröi sinisellä kehällä 27 tähteä symboloiden 26 Brasilian osavaltiota ja liittovaltion piiriä. Vaakunan vasemmalla puolella on kahvipensaan oksa ja oikealla tupakan oksa, jotka olivat vuonna 1889 maan tärkeimpiä tuotteita. Vaakunan alapuolella on sininen nauha, johon on kirjoitettu portugaliksi maan virallinen nimi, Brasilian liittotasavalta, ja sen perustamispäivä 15. marraskuuta 1889, República Federativa do Brasil 15 de Novembro de 1889. ==Katso myös== *Luettelo Brasilian osavaltioiden vaakunoista Luokka:Brasilian vaakunat Luokka:Valtioiden vaakunat
Tammelan vaakuna

Tammelan kunnanvaakuna on saanut aiheensa kunnan nimestä. Vaakunan tammenoksat lehtineen ovat suora viittaus paikkakunnan nimeen, mikä tekee vaakunasta puhuvan. Vaakunan on suunnitellut Gustaf von Numers, ja se vahvistettiin käyttöön 29. joulukuuta 1953. Vaakunan selitys on ”punaisessa kentässä kolme tammenlehteä, joiden varret yhtyvät haaruristiksi, varsien yhtymäkohdasta versoaa kummallekin sivulle terho; kaikki hopeaa”. == Lähteet == * Luokka:Suomen kuntien vaakunat Luokka:Gustaf von Numersin suunnittelemat kunnanvaakunat Vaakuna
Elli Juntunen

Elli Maria Juntunen (27. huhtikuuta 1901 Viitasaari – 18. tammikuuta 1990 Kiuruvesi) oli suomalainen SKDL:ää edustanut poliitikko. Juntunen toimi kansanedustajana Kuopion läänin läntisestä vaalipiiristä vuosina 1951–1954 ja hän vaikutti Kiuruveden kunnallispolitiikassa. Juntunen oli presidentin valitsijamies vaaleissa 1950 ja 1956. Juntunen työskenteli pääasiassa kirjanpitäjänä 1920-luvulta 1970-luvun puoliväliin. Vuosina 1944–1948 hän oli Kiuruveden kansanhuollon apulaisjohtaja. ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:Kiuruveden kaupunginvaltuutetut Luokka:Pohjois-Savon vaalipiiri Luokka:Vuonna 1901 syntyneet Luokka:Vuonna 1990 kuolleet
Lidia Ravera

Lidia Ravera (s. 6. helmikuuta 1951 Torino, Italia) on italialainen kirjailija, toimittaja, esseisti ja käsikirjoittaja. Hän kuuluu merkittävimpiin italialaisiin nykykirjailijoihin. Hän asuu Strombolilla ja Trasteveressa Roomassa. Ravera nousi julkisuuteen 1975 teoksellaan Porci con le ali, jonka hän kirjoitti yhdessä Marco Lombardo Radicen kanssa. Romaani käsittelee vuoden 1968 tienoon tarinoita ja ihanteita. Hänen romaaninsa käsittelevät usein perhesuhteita. Vaikka aihepiiri liikkuu usein vuoden 1968 tapahtumissa ja hän sanoo kuuluvansa ajatusmaailmaltaan yhä 1960-luvun sukupolveen, hän ei katso kuuluvansa yhteiskunnallisiin kirjailijoihin vaan on sitä mieltä, että politiikalle on luontevampia väyliä. Kirjoissa politiikka ja yhteiskunnalliset kysymykset luovat vain taustan. Ravera on tehnyt useita käsikirjoituksia elokuviin ja televisiolle ja kirjoittanut näytelmiä. Toimittajana hän kirjoittaa L'Unità ja Corriere della Sera -lehtiin, jotka ovat kaksi Italian merkittävintä sanomalehteä. Hän kirjoittaa myös muoti- ja kulttuurilehtiin. Raveran teoksista on suomennettu Eterna ragazza (2006, suom. Peilikuvaleikki, 2008). ==Teokset== *Porci con le ali (1976, Marco Lombardo Radicen kanssa) *Ammazzare il tempo (1978) *Bambino mio (1979) *Bagna i fiori e aspettami (1986) *Per funghi (1987) *Se dico perdo l'America (1988) *Voi grandi (1990) *Tempi supplementari (1990) *Due volte vent'anni (1992) *In quale nascondiglio del cuore: lettera a un figlio adolescente (1993) *Il paese di Eseap (1994) *Sorelle ("Sisters", 20091994) *I compiti delle vacanze (1997) *Nessuno al suo posto (1998) *Maledetta gioventù (1999) *Né giovani né vecchi (2000) *Un lungo inverno fiorito e altre storie (2001) *Il paese all'incontrario (2002) *La festa è finita (2002) *Il freddo dentro (2003) *In fondo, a sinistra... (2005) *L'eterna ragazza, Rizzoli, 2006 (suom. Peilikuvaleikki, 2008, Helinä Kangas) *No, grazie, Perrone, 2007 *Le seduzioni dell'inverno], Nottetempo, 2007 *Il Dio zitto, Nottetempo, 2008 ==Lähteet== ==Aiheesta muualla== * *Elämäkerta Luokka:Italialaiset esseistit Luokka:Italialaiset kirjailijat Luokka:Italialaiset toimittajat Luokka:Vuonna 1951 syntyneet Luokka:Elävät henkilöt
Aulis Juvela

Aulis Alarik Juvela (25. elokuuta 1927 Parkano – 3. huhtikuuta 1999 Rauma) oli suomalainen toimittaja ja poliitikko, joka toimi SKDL:n kansanedustajana Turun läänin pohjoisesta vaalipiiristä vuosina 1966–1983. Hän oli myös Parkanon kunnanvaltuuston ja Rauman kaupunginvaltuuston jäsen. Viitattu 3.2.2009. Juvela työskenteli sotavuosien jälkeen metsä- ja uittotöissä Parkanossa, ja lähti politiikkaan isänsä esimerkin innostamana. Vuonna 1950 Juvela suoritti Sirola-opiston ja pääsi järjestötöihin Suomi–Neuvostoliitto-Seuran toimitsijaksi. Vuodesta 1952 lähtien hän työskenteli Satakunnan Työn Rauman aluetoimittajana. Rauman kaupunginvaltuustoon Juvela valittiin ensimmäisen kerran vuoden 1953 kunnallisvaaleissa ja eduskuntaan vuoden 1966 eduskuntavaaleissa. Presidentin valitsijamiehenä hän oli vusien 1968, 1978 ja 1982 presidentinvaaleissa. Juvela kuului SKP:n Satakunnan piirikomiteaan. Lisäksi hänellä oli luottamustehtäviä muun muassa Keuhkovammaliitossa. Vuosina 1969–1970 hän toimi Kulttuurityön Keskuksen puheenjohtajana. Juvela oli naimisissa vuodesta 1954 lähtien ja hänellä oli kolme lasta. == Teokset == * * == Lähteet == Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Rauman kaupunginvaltuutetut Luokka:Parkanon kaupunginvaltuutetut Luokka:Turun läänin pohjoinen vaalipiiri Luokka:Suomalaiset toimittajat Luokka:Vuonna 1927 syntyneet Luokka:Vuonna 1999 kuolleet
Corriere della Sera

Corriere della Sera on vuonna 1876 perustettu italialainen Milanossa päivittäin ilmestyvä sanomalehti. Se nousi 1900-luvun alkuvuosikymmeninä Italian merkittävimmäksi sanomalehdeksi. Alkujaan lehti ilmestyi iltapäivällä, mistä johtuu sen nimi. Lehden merkittävimmät kilpailijat ovat roomalainen La Repubblica ja torinolainen La Stampa. ==Historiaa== Corriere della Seran perusti Eugenio Torelli Viollier 5. maaliskuuta 1876. 1910–1920-luvuilla siitä tuli Italian luetuin sanomalehti Luigi Albertinin johdolla. Monet tunnetut italialaiset kirjailijat ja älyköt ovat kirjoittaneet lehteen, muiden muassa Eugenio Montale, Italo Calvino, Pier Paolo Pasolini ja Oriana Fallaci. Syyskuussa 2014 lehti siirtyi berliner-sivukokoon. == Lähteet == Luokka:Italialaiset sanomalehdet Luokka:Milano
Peilikuvaleikki

Peilikuvaleikki (L'eterna ragazza) on Lidia Raveran vuonna 2006 ilmestynyt romaani. Se ilmestyi suomeksi 2008, ja sen on suomentanut Helinä Kangas. Kirjan keskushenkilö on Norma, joka salanimellä kirjoittaa elämänhallintaoppaita. Hän tutustuu sattumoisin naapuriinsa Sergioon, ja heidän välilleen syntyy hankala suhde, jota mutkistaa vielä se,että Sergio murhaa nuoren vaimonsa. Romaani muistuttaa Anne Tylerin kerrontaa, ja hänet Ravera on maininnut esikuvakseen. ==Lähteet== Luokka:Vuoden 2006 kirjat Luokka:Italialaiset romaanit Luokka:Rikosromaanit
Sakshat

Sakshat on Vellore Institute of Technologyn, Indian Institute of Sciencen tutkijoiden 3. helmikuuta 2009 esittelemä projekti, 500 rupiaa maksavan sylitietokoneen kehittämiseksi digitaalisen kuilun tasoittamiseen tähtäävä projekti. Sylitietokoneessa on käyttömuistia 2 gigabittiä, jota voi laajentaa, WLAN ja ethernet-liitäntä eikä sen ottosähköteho ole kuin 2 wattia.http://business.timesonline.co.uk/tol/business/industry_sectors/technology/article5639463.ece http://weeksupdate.com/2009/02/sakshat-laptop-sakshat-to-introduce.html ==Katso myös== *Kannettava tietokone jokaiselle lapselle == Lähteet == Luokka:Tietotekniikka Luokka:Järjestöt Luokka:Linux-pohjaiset laitteet